Viiu-Kai Nestor

Viiu-Kai Nestor (1959. aastani Viiu-Kai Nano; sündinud 28. juulil 1935 Narvas) on eesti geoloog ja mikropaleontoloog. Viiu-Kai Nestor on matemaatik Villem Nano tütar ja geoloog Heldur Nestori abikaasa. 1954. aastal lõpetas Nestor Pärnu 2. Keskkooli ja 1959 Tartu Ülikooli geoloogiaosakonna. 1987. aastal kaitses ta Eesti Teaduste Akadeemia juures geoloogia-mineraloogiakandidaadi kraadi. Nestor oli 1959–60 Eesti NSV Geoloogia Valitsuse insener, 1960–71 Eesti NSV TA Geoloogia Instituudi geoloogiamuuseumi- ja fondikollektsioonide kuraator, 1971–88 nooremteadur ja teadur, 1988–92 vanemteadur, 1992. aastast teadur. Viiu-Kai Nestori peamine uurimisvaldkond on Eesti siluri mikroorganismide kitinosoade (Chitinozoa) taksonoomia, levik, paleontoloogia, paleoökoloogia ja biostratigraafia. Ta on kogunud ka võrdlusmaterjali Podoolia, Poola, Tšehhi, Rootsi ning Norra siluri läbilõigetest. Ta on koostanud siluri kitinosoade esimese biotsonaalse skeemi Baltimaades ja osalenud globaalse skeemi väljatöötamisel. See detailne ajaskaala on võimaldanud rööbistada madal- ja süvaveefaatsiese läbilõikeid ja kindlaks teha mitmeid settelünki Eesti aluspõhjas. Nestor on võtnud osa uue, täiendatud kitinosoade klassifikatsiooni koostamisest. Ta on avaldanud üle 60 teadustrükise, sh 1 monograafia. Nestor on Paleosoikumi Mikrofloora Rahvusvahelise Komisjoni kitinosoade alamkomisjoni liige. Karl Ernst von Baeri preemia (1996). Correlation of East-Baltic and Gotland Silurian by chitinozoans. Tallinn, 1982 Distribution of chitinozoans in the Late Llandoverian Rumba Formation (Pentamerus oblongus beds) of Estonia. // Rev. Palaeobot. Palynol. 43 (1984) Silurian chitinozoans. Tallinn, 1990; Dating of the Wenlock carbonate sequences in Estonia and stratigraphic breaks (kaasautor H. Nestor). // Teaduste Akadeemia Toimetised. Geol 40 (1991) Chitinozoan diversity dynamics in the East Baltic Silurian. // Teaduste Akadeemia Toimetised. Geoloogia 41 (1992) Early Silurian chitinozoans of Estonia and North Latvia. Tallinn, 1994 A global Chitinozoa biozonation for the Silurian (kaasautor). // Geol. Mag. 132 (1995) Reflection of Wenlock oceanic episodes and events on the chitinozoan succession of Estonia. // Teaduste Akadeemia Toimetised. Geoloogia 46 (1997) A revised chitinozoan classification (kaasautor). // J. Paleont. 73 (1999) Integrated biostratigraphy of the lower Siluarian of the Aizpute-41 core, Latvia (kaasautor). // Geol. Mag. 140 (2003) Chitinozoans of the Margachitina margaritana biozone and the Llandovery-Wenlock boundary in West Estonian drill cores. // Proc. Est. Acad. Sci. Geol. 54 (2005) Kiipli, T.; Kallaste, T.; Nestor, V. (2010). Composition and correlation of volcanic ash beds of Silurian age from the eastern Baltic. Geological Magazine, 147(6), 895 - 909 Kiipli, T.; Kallaste, T.; Nestor, V.; Loydell, D. K. (2010). Integrated Telychian (Silurian) K-bentonite chemostratigraphy and biostratigraphy in Estonia and Latvia. Lethaia, 43(1), 32 - 44 Rubel, M; Nestor, V. (2011). Silurian time scale and regional records. In: The Eighth Baltic Stratigraphical Conference, Abstracts: The Eighth Baltic Stratigraphical Conference, 28 August - 1. September, 2011, Latvia. (Toim.) Luksevics, E; Stinkulis, G; Vassilkova, J.. Riga, Latvia: University of Latvia, Riga, 2011, 56 - 56 Eesti teaduse biograafiline leksikon, 3. köide Eesti teaduse biograafiline leksikon, 3. köide Grahn, Y. Estnisk paleontolog besöker SGU:s samlingar. Uppsala. 1986 Eesti geoloogia: biograafiline teatmik. Tallinn, 1995, 76 EE 14, 322 Viiu-Kai Nestor Eesti Teadusinfosüsteemis Käesolevas artiklis on kasutatud "Eesti teaduse biograafilise leksikoni" materjale.